ไม่ว่าจะไปวันไหน เจอวงไหน เล่นได้ดีทุกวง ถ้าชอบบรรยากาศเพลงมันส์ๆก็นั่งในห้องแอร์ คนจะแน่นมากก โต๊ะค่อนข้างน้อย

ไปเกิน 4 คน​ โอกาสหาโต๊ะด้านในจะมีน้อย ต้องระเห็ดออกมานั่งริมถนนด้านนอกแทน

ข้างนอกก็ดีนะดื่มไปคุยไป โต๊ะไม่ใกล้กันมาก เสียงไม่ตีกันกับโต๊ะข้างๆ

ร้านมีเบียร์ cider wine Whisky etc ให้​เลือก​หลากหลาย​ แต่.. มาผับแถว Boat Quay นี้ร้านไหนก็ตาม  อย่า.. สั่งพวกคอกเทลค่ะ เพราะพนักงานที่บาร์ไม่ใช่ bartender มืออาชีพ​ เราส่งกลับพวกคอกเทลไปหลายรอบมากจนแทบจะไปยืนสอนว่า​ อันไหนต้องใส่อะไร ปริมาณเท่าไหร่ ถึงจะดื่มได้  เอิ่ม.. เสียเวลา​ พวกนี้เค้าจ้างมารินเหล้า เทเบียร์อย่างเดียว  

Bartenders ตัวจริงเสียงจริงจะอยู่ตามร้านวิสกี้แพงๆ จะไม่มีอยู่ตามผับหรือบาร์ทั่วไป 

มาผับบาร์ที่นี่สั่งจากขวดดีสุดค่ะ เบียร์​ ไวน์​ เหล้า​ ฯลฯ​ที่ไม่ต้องมีส่วนผสม จะเซฟสุดล๊ะ

อาหารที่นี่อร่อยเป็นบางอย่าง เช่น​ Fish and chips สั่งเมนูปกติจะอร่อย สั่งที่เป็นปลา​ Special​ ประจำวันมาออกแนวแห้งๆ เหมือนเก่าแล้วเร่งระบายของ

พายอร่อยดีไม่มีตกค่ะ​ ถ้าชอบทานพายร้านนี้ใช่เลยย

ที่นี่​พนักงาน​จะเยอะ​ สั่งเครื่องดื่มเพิ่มง่าย ดูโปรฯไม่เคยสับสน บางคนยิ้มแย้ม บางคนหน้านิ่งไม่ถึงกับบึ้ง พอชวนคุยก็จะหายนิ่งและยิ้มตอบเรา

แถวนี้เป็นดงร้านอาหาร ผับ​ บาร์​ ผ่านก็ลองแวะกันดูค่ะ

*** The rating scale for reviews were from my personal opinion. We all have different "Taste Buds" ***